Fast-food uz

|
Fast-food uz
|
bet | 1/10 | Sana | 26.07.2024 | Hajmi | 2,55 Mb. | | #268679 |
Bog'liq BMI
KIRISH
Bizga ma’lumki, axborot-kommunikatsiya texnologiyalari salohiyati o‘zaro muomala qilish va axborot ayirboshlashning prinsipial jihatdan yangi yo‘nalishlar va imkoniyatlarini ochadi, fuqarolik jamiyati barpo etilishi va mustahkamlanishiga ko‘maklashadi, iqtisodiy islohotlar va mamlakatning demokratik rivojlanishi jarayonlarini jadallashtirish imkonini beradi.
2023-yil 11-sentyabrda Oʻzbekiston Respublikasi Prezidentining “O‘zbekiston-2030” strategiyasi toʻgʻrisidagi 158-son Farmoni qabul qilindi. Hujjat OʻzA tomonidan chop etildi[1].
Farmon bilan Yangi Oʻzbekiston taraqqiyot strategiyasini amalga oshirish jarayonida orttirilgan tajriba va jamoatchilik muhokamasi natijalari asosida ishlab chiqilgan “Oʻzbekiston – 2030” strategiyasi tasdiqlandi. Hujjatda quyidagi asosiy gʻoyalar aks ettirilgan:
barqaror iqtisodiy oʻsish orqali daromadi oʻrtachadan yuqori boʻlgan davlatlar qatoridan oʻrin olish;
aholi talablariga va хalqaro standartlarga toʻliq javob beradigan ta’lim, tibbiyot va ijtimoiy himoya tizimini tashkil qilish;
aholi uchun qulay ekologik sharoitlarni yaratish;
хalq хizmatidagi adolatli va zamonaviy davlatni barpo etish;
mamlakatning suvereniteti va хavfsizligini kafolatli ta’minlash.
O‘zbekiston Respublikasi Prezidentining 2017-yil 7-fevraldagi PF-4947-son Farmoni bilan tasdiqlangan 2017 - 2021-yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasi mamlakatning davlat va jamiyat rivojlanishi istiqbolini strategik rejalashtirish tizimiga sifat jihatdan yangi yondashuvlarni boshlab berdi[2].
O‘zbekiston Respublikasining “Elektron hukumat to‘g‘risida”gi qonuni Qonunchilik palatasi tomonidan 2015-yil 18-noyabrda qabul qilingan. Senat tomonidan 2015-yil 3-dekabrda ma’qullangan. Bu davlat boshqaruvi samaradorligini jiddiy ravishda oshirish, davlatning umuman jamiyat bilan hamda
uning ayrim institutlari va fuqarolar bilan o‘zaro munosabatlarini optimallashtirish
imkonini beradi[3]
Bugungi kunda veb-saytlar har qanday biznesning muhim qismi bo‘lib, ular turli sohalarda katta ahamiyat kasb etmoqda. Internetning keng tarqalishi va raqamli texnologiyalarning rivojlanishi bilan birga, veb-saytlar mijozlar bilan o‘zaro aloqalarni o‘rnatish, brend imijini shakllantirish va mahsulot yoki xizmatlarni targ‘ib qilish uchun samarali vositaga aylangan. Shu o‘rinda fast-food veb ilovalari ham inson hayotida muhim rol o‘ynaydi. Ularning ahamiyati bir qator jihatlarda namoyon bo‘ladi. Fast-food veb ilovalari foydalanuvchilarga o‘z uylari yoki ish joylaridan chiqmasdan oziq-ovqat buyurtma qilish imkonini beradi. Ilovalar orqali buyurtma berish jarayoni juda tez va oson bo‘lib, vaqtni tejaydi. Band bo‘lgan shaxslar va oilalar uchun bu katta qulaylikdir, chunki ular ovqat tayyorlash yoki restoranga borish uchun ortiqcha vaqt sarflashlariga hojat qolmaydi. Ilovalar orqali mijozlar o‘z buyurtmalarini real vaqt rejimida kuzatishlari mumkin. Bu xizmat sifatini oshiradi va mijozlarning kutish vaqtini kamaytiradi. Shuningdek, mijozlar o‘z tajribalarini sharhlar orqali baham ko‘rishlari va boshqa foydalanuvchilarga maslahat berishlari mumkin. Bu esa restoranlar uchun ham foydali, chunki ular mijozlarning fikr-mulohazalarini inobatga olib, xizmat sifatini oshirishi mumkin. Fast-food veb ilovalari foydalanuvchilarning did va afzalliklarini o‘rganib, ularga moslashtirilgan takliflar va aksiyalarni taqdim etadi. Bu mijozlarga eng kerakli va qiziqarli takliflarni olish imkonini beradi. Ilovalar foydalanuvchilar ma’lumotlarini yig‘ib, ularning sevimli taomlarini tahlil qiladi va shunga muvofiq tavsiyalar beradi. Fast-food veb ilovalari turli restoran va kafe tarmoqlarini birlashtiradi, bu esa mijozlarga kengroq tanlov imkoniyatini beradi. Har xil oshxonalar va taomlar orasidan tanlash imkoniyati oshadi. Ilovalar orqali doimiy ravishda aktsiyalar va chegirmalar o‘tkaziladi, bu esa mijozlar uchun qo‘shimcha rag‘batdir. Maxsus takliflar va chegirmalar orqali mijozlar arzonroq narxda sifatli taomlardan bahramand bo‘lishlari mumkin. COVID-19 pandemiyasi davrida oziq-ovqat yetkazib berish ilovalari sanitariya va gigiena qoidalariga rioya qilishni ta’minlashda muhim rol o‘ynadi. Bu esa mijozlar uchun sog‘liqni saqlash xavfsizligini ta’minlashda yordam berdi. Yetkazib berish xizmatlari va ilovalar orqali beriladigan buyurtmalar sanitariya qoidalariga qat’iy rioya qilinadi, bu esa insonlarning sog‘lig‘ini saqlashda katta ahamiyatga ega. Restoranlar va kafe egalari uchun fast-food veb ilovalari mijozlar haqidagi ma’lumotlarni tahlil qilish, sotuvlarni kuzatish va marketing strategiyalarini rivojlantirish uchun kuchli vositadir.
|
| |